The Worst Enemy of Science?: Essays in Memory of Paul Feyerabend PDF Descargar
Gratis Descargar The Worst Enemy of Science?: Essays in Memory of Paul Feyerabend PDF
Enlace de descarga : The_Worst_Enemy_Of_Science_Essays_In_Memory_Of.pdf
Información del archivo: the_worst_enemy_of_science_essays_in_memory_of.pdf Bewertungen (13139) : 100 % positiv
Zero Blusenkleid abstraktes Muster Casual-Look
Jockey Blusenkleid blau Beach-Look
Weiße kurzarm Bluse “Julle het gehoor dat aan die mense van die ou tyd gesê is…maar Ek sê vir julle”: Inleiding | 4windkoinonia
← Foundational Themes in Genesis – Study 86
Foundational Themes in Genesis – Study 87 →
“Julle het gehoor dat aan die mense van die ou tyd gesê is…maar Ek sê vir julle”: Inleiding
Posted on Mei 19, 2020	by 4windkoinonia
Die Woord van God bewerkstellig kragtige geestelike openbaringe in elkeen aan wie God Sy Woord bekendstel. Paulus het ook hierdie geheim geleer en skryf aan die Korinthiërs….
1Kor 2:3-5 Ek was ook by julle in swakheid en in vrees en in veel bewing; 4 en my rede en my prediking was nie in oorredende woorde van menslike wysheid nie, maar in die betoning van gees en krag, 5 sodat julle geloof nie in wysheid van mense sou bestaan nie, maar in die krag van God.
2Kor 12:9-10 En Hy het vir my gesê: My genade is vir jou genoeg, want my krag word in swakheid volbring. Baie liewer sal ek dus in my swakhede roem, sodat die krag van Christus in my kan woon. 10 Daarom het ek behae in swakhede, in mishandelinge, in node, in vervolginge, in benoudhede, om Christus wil. Want as ek swak is, dan is ek sterk.
​Die krag van God om enige hart te verander lê in Sy Woord, en hierdie Woord is dit wat die Vader se Gees in ons lewend maak:
In hierdie betrokke vers in Johannes sien ons weereens die onderskeid wat gemaak word tussen die vleeslike (aardse/tydelike) dine en die ewige dinge van die gees van God. Paulus noem in die bogenoemde woorde na die gemeente in antieke Korinth dat die vlees ‘n swakheid is, maar dat die gees van God ons sterkte is. Daardie gees kom deur die Woord van God. Dit sluit aan by Jesus se belangrike woorde oor die toestand van die vlees…
Die vlees in inderdaad swak – dit is weerloos, kwesbaar, en dit val maklik voor versoekings. Die vleeslike dinge staan teenoor die geestelike dinge van God, soos die dood teenoor die lewe staan. Dit is juis die Woord van God wat daardie teenstelling vir ons belig:
Tog is die vlees vol bravade en trots. Die vlees glo dat dit die gees van God kan teenstaan of die werke van God kan versper of laat ontspoor. Die mens van vlees (sonde) glo regtig dat hy God se wil kan teëwerk deur sy kamstige “vrye” wil:
God gee die vleesmens en sy denke ‘n bepaalde tyd om onder die aardse psigoses te opereer totdat die geestelike krag en lewe in God se Woord deurbreek om alle versperrings wat die vlees opsit te vernietig, op die tyd soos God bepaal.
2Th 2:6-8 En nou, julle weet wat hom teëhou, sodat hy op sy tyd geopenbaar kan word. 7 Want die verborgenheid van die ongeregtigheid is al aan die werk, net totdat hy wat nou teëhou, uit die weg geruim is; 8 en dan sal die ongeregtige geopenbaar word, hy wat die Here met die asem van sy mond sal verdelg en deur die verskyning van sy wederkoms tot niet sal maak.
Dan sny die Woord vlymskerp om die skeiding tussen die vlees en gees duidelik te maak, sodat ons reg kan oordeel…
Die vlees dien as ‘n tydelike voorhangsel (versperring), maar God sal elkeen op sy eie tyd tot agter die skerms neem om Sy werke beter te verstaan:
Die Gees van die Vader en die Lewe van die Vader is inderdaad in die bloed van Jesus. Vir hulle wat dit kan ontvang, is daardie bloed niks te doen met fisiese bloed nie, maar alles te doen met die geestelike lewe en Goddelike insigte wat die Woord in ons bring…
Lev 17:11 Want die siel van die vlees is in die bloed, en Ek het dit aan julle op die altaar gegee om vir julle siele versoening te doen; want die bloed bewerk versoening deur die siel.
Die Woord van God is nie die letters op papier nie, of ons persoonlike sienings van daardie woorde en konsepte nie, maar die Worod van God verwys eerder na die gees van die Vader wat in die geestelike betekenis wat agter die letters is:
2Kor 3:6 wat ons ook bekwaam gemaak het as dienaars van ‘n nuwe testament, nie van die letter nie, maar van die gees; want die letter maak dood, maar die gees maak lewend.
Hoe weet ons die geestelike betekenis van die Skrifte? Deur geestelike dinge met geestelike dinge te vergelyk – dit is om Skrif met Skrif te vergelyk!
Paulus het ook dieselfde metode toegepas en ons lees hoe God vir hom met diep geestelike insigte IN die Skrifte toebedeel het. Die geestelike betekenis van die Skrifte lê nie buite die Skrifte nie, soos Paulus dan ook aanbeveel…
Die Woord sny skerp en doelgerig en belig hierdie skeiding tussen vlees en gees. Die letters (die uiterlike begripstoepassings) en die gees (die innerlike begripstoepassings) is definitief twee aparte wêrelde …
Heb 4:12-13 Want die woord van God is lewend en kragtig en skerper as enige tweesnydende swaard, en dring deur tot die skeiding van siel en gees en van gewrigte en murg, en is ‘n beoordelaar van die oorlegginge en gedagtes van die hart. 13 En daar is geen skepsel onsigbaar voor Hom nie, maar alles is oop en bloot voor die oë van Hom met wie ons te doen het.
In hierdie vers in Hebreërs word ‘n (aardse vleeslike) siel opgestel teenoor dit wat gees is, en (uiterlike) gewrigte word opgestel teenoor die (innerlike) murg. Ons sien dus hoe die innerlike persoonlike toepassing van die Woord van God doelbewus opgestel word teenoor die uiterlike algemene toepassings van die Skrifte. Dan gaan die skrywer van die boek van Hebreërs verder om die simbole van melk en vleis op te stel as tipes van die onderskeie geestelike voedselsoorte wat die vleeslike persoon en die geestelike persoon onderskeidelik inneem:
Heb 5:12-14 Want hoewel julle vanweë die tyd leraars behoort te wees, het julle weer nodig dat ‘n mens julle die eerste beginsels van die woorde van God moet leer, en julle het weer behoefte aan melk en nie aan vaste spys nie. 13 Want elkeen wat melk gebruik, is onervare in die woord van geregtigheid, omdat hy ‘n kind is. 14 Maar vaste spys is vir volwassenes, vir die wat geestesvermoëns besit deur die gewoonte geoefen, om goed van kwaad te onderskei.
Die Woord is inderdaad ‘n swaard wat selfs mense in twee groepe verdeel…
Mat 10:34-37 Moenie dink dat Ek gekom het om vrede op die aarde te bring nie. Ek het nie gekom om vrede te bring nie, maar die swaard. 35 Want Ek het gekom om tweedrag te verwek tussen ‘n man en sy vader, en tussen ‘n dogter en haar moeder, en ‘n skoondogter en haar skoonmoeder. 36 En ‘n mens se huisgenote sal sy vyande wees. 37 Wie vader of moeder bo My liefhet, is My nie waardig nie; en wie seun of dogter bo My liefhet, is My nie waardig nie.
Jesus praat eerstens van “die mense van die ou tyd” wat dinge anders gehoor en verstaan het, en dat praat Hy met Sy eie volgelinge oor hoe hulle die woorde moet verstaan en doen…
Mat 5:43-44 Julle het gehoor dat daar gesê is: Jy moet jou naaste liefhê en jou vyand moet jy haat. 44 Maar Ek sê vir julle: Julle moet jul vyande liefhê; seën die wat vir julle vervloek, doen goed aan die wat vir julle haat, en bid vir die wat julle beledig en julle vervolg;
In hierdie woorde van Jesus het die “mense van die ou tyd” direk betrekking op die vleeslike volk van Israel en wat aan hulle gesê was in die wet van Moses. Jesus bring duidelik ‘n onderskeid vir hulle wie Hom in gees volg! Dit gaan egter verder in die sin dat hierdie woorde wat aan die mense van die ou tyd gesê was ook direk betrekking het op ons eie mens van vlees, ook genoem die “oue mens“. Dit kom dus baie duidelik op ons eie vleeslikheid neer, en hoe ons moet wegkom van ons vleeslike redenasies en oortuigings oor God se Woord:
Efes 4:22 dat julle, wat die vorige lewenswandel betref die oue mens moet aflê wat deur die begeerlikhede van die verleiding te gronde gaan.
Die woorde “maar ek sê vir julle” gee aan ons ‘n teenstelling wat die vorige stelling vervang. Dit is inderdaad die “nuwe mens” in gees, naamlik Jesus Christus, wat elkeen sal lei tot die lewe in gees, op die regte tyd soos deur die Vader bepaal (1Kor 15:22-28):
Efes 2:15 deurdat Hy in sy vlees die vyandskap tot niet gemaak het, naamlik die wet van gebooie wat in insettinge bestaan; sodat Hy, deur vrede te maak, die twee in Homself tot een nuwe mens kon skep.
Efes 4:24 en julle met die nuwe mens moet beklee wat na God geskape is in ware geregtigheid en heiligheid.
Kol 3:10 en julle jul met die nuwe mens beklee het wat vernuwe word tot kennis na die beeld van sy Skepper.
Soos God wil, gesels ons volgende keer oor die “oue mens” in vlees en die “nuwe mens” in gees in hierdie studiereeks: